නීතිඥවරයා කර ඇත්තේ බරපතල වරදක් බවත් මෙම කරුණ බැහැර කිරීමට අධිකරණයට හැකියාවක් නොමැති බවත් පැවසු විනිසුරුවරයා නීතිඥවරයෙකුට මේ ආකාරයට කටයුතු කිරීමට හැකියාවක් නොමැති බවත් පෙන්වා දුන්නේය.අතිරේක සොලිසිටර් ජනරාල් සුමති ධර්මවර්දන මහතා වැඩිදුරටත් කරුණු දැක්වමින් අධිකරණය නිකුත් කර ඇති වාරණ නියෝගය හරහා සිවිල් ගුවන් සේවා පනතේ 37 වගන්තිය උල්ලංඝනය වන බවත් එම වගන්තිය හරහා සිවිල් ගුවන් සේවා අධිකාරියේ අධ්‍යක්ෂ ජනරාල්වරයා වෙත ගුවන් පාලනය සම්බන්ධයෙන් පාර්ලිමේන්තුව මගින් පවරා දී ඇති බලතල උල්ලංඝනය වන්නේ යැයි පැවසීය.මෙම වාරණ නියෝගය හරහා රාජ්‍ය ප්‍රතිපත්ති උල්ලංගනය වීමක් සිදු වන බවත් එවැනි නියෝගයක් නිකුත් කිරීමට අධිකරණයට බලයක් නොමැති බවත් පෙන්වා දුන් අතිරේක සොලිසිටර් ජනරාල්වරයා එබැවින් අධිකරණය විසින් නිකුත් කර ඇති වාරණ නියෝගය වහා අත් හිටුවන්නැයි ඉල්ලා සිටියේය.